cyanic-selkie/wikianc huggingface dataset:
नारायनगञ्ज जिल्ला
शिक्षा
यस जिल्लाको कुल साक्षरता दर ५१.७% रहेको छ जसमध्ये पुरुषको साक्षरता दर ५४.९% छ भने महिलाको साक्षरता दर ४६.९% रहेको छ। यस जिल्लामा १६ कलेज, २ प्राविधिक क्याम्पस, २ व्यावसायिक शिक्षण संस्था, १२७ माध्यमिक विद्यालय, ४५८ प्राथमिक विद्यालय, १ सैनिक क्याम्पस, ५६ मदरसाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; सरकारी तोलाराम कलेज (सन् १९३७), नारायणगञ्ज सरकारी मोहिला कलेज (सन् १९६४), सोनारगाउँ डिग्री कलेज (सन् १९६९), मुरापार डिग्री कलेज, आडाइहाजार सरकारी डिग्री कलेज, कदम रसल कलेज, नारायणगञ्ज कानून क्याम्पस (सन् १९६६), नारायणगञ्ज उच्च विद्यालय (सन् १८८५), आडाइहाजार पाइलट विद्यालय (सन् १८९७), सोनारगञ्ज जेआर शिक्षण संस्था (सन् १९००), बिएम संयुक्त उच्च विद्यालय (सन् १९१०), दुप्तारा सिसी उच्च विद्याल (सन् १९१२), नारायणगञ्ज सरकारी उच्च विद्यालय (सन् १९५६), बन्दर कन्या उच्च विद्यालय, गोपालदी फजल मदरसा (सन् १९५२), दारुसुन्हा कमिल मदरसा, आदि।
मिथेन
आणविक सुत्र - CH४
परिचय
सबभन्दा सर्ल एलिफाटिक हाइड्रोकार्बनका रूपमा मिथेनलाई चिनिन्छ । यो ग्यास तेलको शुद्धीकरण गर्दा प्राकृतिक ग्यास, कोइलाखानी तथा गोबर ग्यासमा समेत पाइन्छ । यो ग्यास धापिलो क्षेत्र(marshy place) मा पाइने भएकाले Marsh gas पनि भनिन्छ ।
इतिहास
नोबेम्बर १७७६मा इट्लीका वैज्ञानिक ऐलेजन्ड्रो भोल्टाले इट्ली र स्वीजरल्याडमा फेलेर रहेको म्यागिओर तालबाट पत्ता लगाएका थिए । पछि उनले शुद्ध मिथेन पनि जम्मा पारे ।
जइर बोल्सोनारू
जइर मेसियास बोल्सोनारो (जन्म २१ मार्च १ 5 ५५) एक ब्राजिली राजनीतिज्ञ र सेवानिवृत्त सैन्य अधिकारी हुन् जो १ जनवरी २०१९ देखि ब्राजिलको ३८ औं राष्ट्रपति हुन्। उनी सन् २०१८ मा पुरातनवादी सोशल लिबरल पार्टीको सदस्यको रुपमा निर्वाचित भएका थिए। १९९१ देखि २०१८ सम्म, रियो दि जेनेरियो राज्यको प्रतिनिधित्व गर्दै बोल्सोनारोले ब्राजिलको डेमोक्रेटिक च्याम्बरमा सेवा गरे।
बोल्सोनारोले धेरै सेनाका अधिकारीहरुलाई आफ्नो मन्त्रिपरिषद्माको महत्वपूर्ण पदहरुमा राखे। आफ्नो पदभार ग्रहण गर्नु अघि, बोल्सोनारोले आफ्नो सरकारमा वैचारिक सहानुभूतिको साटो प्राविधिक योग्यता र कुशलताको आधारमा पदमा नियुक्ति गर्ने बताए। उनको राष्ट्रपतिकालमा, धेरै नियुक्तिहरु सरकार संग वैचारिक रूपमा टकराव भए। उनका न्याय र शिक्षा मन्त्री, सरकारका सचिव, हुलाक सेवाका प्रमुख र अन्य सरकारी अधिकारीहरु बोल्सोनारोको पक्षमा परेनन् र राजीनामा दिए। उनले आफ्नो कार्याकालको पहिलो महिनामा घरेलु मामिलाहरुमा केन्द्रित भए, मुख्य रूप बाट २०१४को ब्राजिल आर्थिक संकटलाई सम्बोधन गरे। अर्थव्यवस्था बिस्तारै बृद्धि भयो, बिस्तारै बिस्तारै, आफ्नो कार्यालय मा पहिलो बर्ष को दौरान मा, भने अपराधको दरमा तीव्र गिरावट आयो। उनको प्रशासनको पहिलो वर्षलाई धेरै विवादको कारण चिनिन्छ। २०१९ मा, बोल्सोनारोले अन्य सदस्यहरुसंग टकरावको बीच सोसल लिबरल पार्टी छोडे र एलाएन्स फर ब्राजिल गठन गरे। उनको राष्ट्रपतिकालमा, उनले अमेजन वर्षावन आदिवासी समूहहरु को सुरक्षा फिर्ता लिए र वनफँडानीबाट  वन बिनाशको सुविधा दिए। ब्राजिलमा कोभिड-१९ महामारीमा बोल्सोनारोको प्रतिक्रियालाई राजनीतिक क्षेत्रभर आलोचना भएको थियो; उनले महामारी र यसको प्रभावलाई कम गर्न खोजे, क्वारेन्टाइन उपायको विरोध गरे, र मृत्युको संख्या तीव्र दरले बढ्दा दुई स्वास्थ्य मन्त्रीहरुलाई बर्खास्त गरे। कार्यकालको पहिलो साल उनको सार्वजनिक लोकप्रियता उनको अनुकूल भएको थियो, यो राय २०२० मा नकारात्मक भयो, उनले आपातकालीन भुक्तानीलाई अधिकार दिएपछी उनको लोकप्रियता फेरी सकारात्मक भयो।
परराष्ट्र नीति
बोल्सोनारोले अमेरिकी राष्ट्रपति डोनाल्ड ट्रम्प र उनको विदेश नीतिको प्रशंसा गरे, बोल्सोनारोलाई "ट्रोपिकल ट्रम्प"को उपनाम दिइन्छ। बोल्सेनारोका छोराले ब्राजिल इरानसंग टाढा बस्नु पर्ने, भेनेजुएलामा निकोलस मदुरोको सरकारसंग तोड्नुपर्ने र इजरायलमा ब्राजिलको दूतावास जेरूसेलेममा सार्नुपर्ने बताएका थिए । १९८० को दशक देखि नै बोल्सोनारोलाई ब्राजिलमा सबैभन्दा धेरै अमेरिकी समर्थक उम्मेदवार मानिन्छन्। पीएसएल सदस्यहरूले यदि उनी निर्वाचित भए, अमेरिका र ब्राजिल सम्बन्धमा नाटकीय सुधार आउने बताएका थिए। २०१७ अक्टोबरमा मियामी मा एक अभियान रैलीको दौरान, उनले अमेरिकी झण्डालाई सलामी दिए र एक ठूलो भिडमा "युएसए! युएसए!" को नारा लगाए। अमेरिकी राष्ट्रिय सुरक्षा सल्लाहकार जोन बोल्टनले बोल्सोनारोलाई 'समान विचारधारा' को साथीको रूपमा प्रशंसा गरे र "उनको जीत ल्याटिन अमेरिकाको लागी एक "सकारात्मक संकेत हो" भने।
व्यक्तिगत जीवन
बोल्सोनारो तीन पटक बिहे गरेका थिए र उनका पाँच सन्तान छन्। उनको पहिलो पत्नी रोजेरिया नान्तेस ब्रागा (जसबाट उनको तीन छोरा:फ्लाभियो, कार्लोस र एडुआर्डोभएको थियो)। उनको दोस्रो विवाह एना क्रिस्टीना भ्याले (जसको साथमा उनी एक छोरा रेनान जन्मेको थियो) संग थियो। २००७ मा, उनले आफ्नो तेस्रो तथा अहिलेको पत्नी मिशेल डे पाउला फर्मो रेनाल्डो (जसबाट उनको छोरी लौराको जन्म भएको थियो) संग बिबाह गरे ।
काँग्रेसमा काम गर्ने क्रममा बोल्सोनारोले मिशेललाई सचिवको रूपमा नियुक्त गरे र अर्को दुई बर्षमा उनी अस्वाभाविक पदोन्नति र तिनको तलब तीन गुणा वृद्धि भयो। सर्वोच्च प्रशासनिक अदालतले सार्वजनिक प्रशासनमा नातावाद अवैध रहेको फैसला सुनाएपछि उनी उनलाई बर्खास्त गर्न बाध्य भए।  , बोल्सोनारो र उनकी श्रीमती बारा दा तिजुका, रियो दि जेनेरियोमा बस्थे।
प्लेमेकर
फुटबलमा प्लेमेकर भन्नाले त्यस्तो खेलाडी भन्ने बुझिन्छ, जसले आफ्नो टोली को आक्रामक खेल नियन्त्रण गर्ने हेक्का राख्दछ, टोलीका हरेक खेलाडीलाई विशेष तरिकाले पास उपलब्ध गराउने र स्ट्राइकरलाई सुन्दर गोल गर्ने अवसर प्रदान गर्दछ । प्लेमेकरमा धैर्यता, खेल पढ्ने क्षमता, बल नियन्त्रण, गोल गर्ने मौका सिर्जना गर्ने र बल वितरण जस्ता सिपहरू हुन्छन् । इङ्गलिस फुटबलमा प्लेमेकर शब्दले आक्रामक मिडफिल्डर भन्ने सङ्केत गर्दछ तर यी दुइ के मानेमा फरक छन् भने प्लेमेकरलाई सँधै एउटै स्थानबाट खेलिरहनु पर्ने दबाब हुँदैन । कैयौँ प्लेमेकरहरूमा विङ्ग पनि चिरफार गर्ने क्षमता हुन्छ भने कति समर्थनात्मक स्ट्राइकरको भूमिकामा रहन रूचाउँछन् । अधिकतर प्लेमेकरहरूलाई उनीहरूको रक्षात्मक क्षमताका कारण चिनिँदैन जसकारण उनीहरूलाई खेलमा रक्षात्मक मध्यपङ्क्तिबाट विशेष सहयोग मिल्दछ । समग्रमा भन्दा प्लेमेकर टोलीको जीतको सुत्रधार हो ।
एडभान्स्ड प्लेमेकर
पुर्ण र बहुप्रतिभावान प्लेमेकरलाई एडभान्स्ड प्लेमेकर वा स्वतन्त्र भूमिकाका प्लेमेकर भनिन्छ किनभने तिनिहरूले केन्द्रिय मध्यपङ्क्ति, आक्रामक मध्यपङ्क्ति र विङ्गबाट पनि खेल पस्कन सक्छन् । आक्रामक प्लेमेकरहरूलाई कहिलेकाहीँ "नम्बर १०" भनिन्छ किनभने प्राय उनीहरूले नम्बर १० जर्सी भिर्ने गर्दछन् ।
डीप-लाईङ प्लेमेकर
डीप-लाईङ प्लेमेकर, धेरैजसो जर्सी नम्बर ५, ६ वा ८ (दक्षिण अमेरिकी फुटबलमा), भित्री वा गहिराईबाट खेल्ने प्लेमेकर हुन् । यी प्लेमेकर आफ्नो तिक्ष्ण प्राविधिक खेल र पास क्षमताका कारण चिनिन्छन् ।
धनकर ताल
धनकर तालभारतको हिमाचल प्रदेशको स्पिती उपत्यकामा रहेको उच्च स्थानमा अवस्थित ताल हो। यो ताल ४,१४० मिटर (१३,५८० फीट) को उचाइमा अवस्थित छ।
इन्डोनेसिया महिला राष्ट्रिय फुटबल टोली
इन्डोनेसिया महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा इन्डोनेसिया प्रतिनिधित्व गर्ने महिला फुटबल टिम हो । यो इन्डोनेसिया फुटबलको लागि शासकीय निकाय इन्डोनेसिया फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र एएफसीको सदस्य राष्ट्र हो ।
इतिहास
सन् २००५ मा ब्रुनेई, थाईल्याण्ड, इन्डोनेसिया, पूर्वी टिमोर, मलेशिया, कम्बोडिया, लाओस, भियतनाम, बर्मा र सिंगापुर सहितका टोलिले दक्षिण एसियाली खेलमा प्रतिस्पर्धा गर्न महिला फुटबल टोली मैदानमा आएका थिय ।
जलविद्युत उर्जा
जलविद्युत उत्पादन १५० देशहरुमा गरिन्छ। २०१३ को तथ्य्यांकअनुसार एशिया प्रशान्त क्षेत्रको ३३ प्रतिशत जलविद्युत उत्पादन गरिन्छ। चीन जलविद्युतको सबैभन्दा ठूलो उत्पादक हो। २०१३ मा चीनको उत्पादन ९२० टेरावाट घन्टा थियो, जुन उसको आन्तरिक बिजुली  उपयोगको १६.९% हो।
जलविद्युतको लागत तुलनात्मक रुपमा कम छ जसको कारण यसलाई नवीकरणीय बिजुलीको एक प्रतिस्पर्धी स्रोतको रुपमा हेरिन्छ। जलविद्युत परियोजनामा कोइला वा ग्याँस प्लान्टको विपरीत, कुनै पानीको उपभोग हुन्छ। १० मेगावाट भन्दा ठूलो हाइड्रो स्टेशनबाट बिजुलीको सामान्य लागत प्रति किलोवाट घन्टा ३ देखि ५ अमेरिकी सेन्ट हुन्छ। उर्जाको माग अनुसार बिद्युत उत्पादन तल माथि गर्न सकिने भएकाले, बाँध र जलाशय सहितको जलविद्युत बिजुली एक लचिलो स्रोत हो। एक पटक एक जालाविद्युत परियोजना निर्माण भएपछि, परियोजनाबाट कुनै प्रत्यक्ष फोहोर उत्पादन हुदैन, र योफोटोभोल्टिक बिजुली संयन्त्रहरु र निश्चित रूप मा जीवाश्म ईन्धन संचालित ऊर्जा संयंत्रहरु को तुलना मा हरितगृह ग्याँसको एक उच्च स्तरमा कम हुन्छ ।
यद्यपि, जब तल्लो भूमि वर्षा वन क्षेत्रहरुमा निर्माण हुँदा, वन फडानी हुन्छ र हरितगृह ग्याँसहरु पर्याप्त मात्रा मा उत्सर्जन हुन्छ।
विदिषा श्रीवास्तव
विदिषा श्रीवास्तव (जन्म:२८ अप्रिल १९८६) एक भारतीय अभिनेत्री तथा मोडल हुन्। उनी दक्षिण भारतीय चलचित्रमा अभिनय गर्ने गर्छिन्।
भावी बजार
यदि भविष्यमा मात्र वस्तु हस्तान्तरण एवम् मूल्य भुक्तानी हुने गरि वर्तमान मा नै कुनै वस्तु खरिद विक्री गर्ने सम्झैता गरिन्छ भने त्यस प्रकारको बजारलाई भावी बजार वा भावी एक्सचेन्ज (Future Market / Future Exchange) भनिन्छ। भविष्यमा मूल्य भुक्तानी गर्ने र भविष्यमा नै मालसामान आपूर्ति गर्ने गरि वर्तमानमा नै खरिद बिक्री गरिन्छ भने त्यसलाई भावी करार (Future Contract) भनिन्छ। भावी कारारको आधारमा वस्तु तथा वित्तीय सम्पत्तिहरूको खरिद बिक्री हुने बजारलाई भावी बजार भनिन्छ।
प्राचीन समय
प्राचीन मेसोपोटामियामा, १७५० इसा पूर्वको आसपास, छैठो मेसोपोटापिया राजा हम्मुराबीले पहिलो मध्येका एक नियम बनाएका थिए।
यो नियमले कबोल मूल्यमा भविष्यमा भुक्तान गर्ने गरि वस्तु तथ सम्पत्तिको कारोबारलाई अनुमति दिएको थियो। यसमा लिखित करार र साक्षी आवश्यक पर्थ्यो।
आधुनिक युग
पहिलो आधुनिक भावी बजारको सुरुवात १७१० मा डोजिमा धान एक्सचेन्ज, ओसाका, जापानबाट भएको थियो।
भावी कारोबार भारतमा १९ औं शताब्दीमा मारवाडी समुदायमा निकै प्रचलित थियो। कयौं परिवारले कलकत्ता र बम्बैइमा अफिमको भाबी कारोबारबाट सम्पत्ति बनाए। १८७०-१८८० को दशकमा बनाइएका अफिमको भावी करारहरू कलकत्तामा छन्। भारतमा वस्तुको भविष्यमा कारोबार गर्ने प्रचलन हजारौं वर्ष देखि चली आएको विश्वास गरिन्छ। आधुनिक भावी बजारको समान सञ्चालन हुने बजारको अस्तित्व इसापूर्व दोस्रो शताब्दीमा लेखिएको कौटिल्यको अर्थशास्त्रमा उल्लेख गरिएको छ। पहिलो संगठित भावी बजारको स्थापना कपासको करार खरिद बिक्रीको लागि सन् १८७५ मा "बम्बई कटन ट्रेड एसोसियन"द्वारा भयो। संयुक्त अधिराज्यमा कपासको भावी करारको कारोबार सुरु भएको केहि समय पछि यो भएको थियो। ब्रिटिस साम्राज्यमा बम्बई कपास व्यापारको महत्त्वपूर्ण स्थान थियो। सन् १९१९ मा कलकत्ता हेसियन एक्सचेन्ज लिमिटेडको स्थापना सँगै कच्चा जुट (सनपाट) र जुटको वस्तुअको भावी कारोबार सुरु भयो। अधुनिक समयमा, अधिकांश भावी कारोबार नेसनल मल्टि कमोडिटी एक्स्चेन्ज (NMCE) मा हुने गर्छ। यहाँ २६ नोबेम्बर २००२ मा राष्ट्रिय स्तरमा २४ कमोडिटिको भावी कारोबार भएको थियो। अहिले (अगस्ट २००७) मा ६२ कोमोडिटीको कारोबार NMCE मा हुन्छ।
हालैको प्रगति
The 1970s saw the development of the financial futures contracts, which allowed trading in the future value of interest rates. These (in particular the 90‑day Eurodollar contract introduced in 1981) had an enormous impact on the development of the interest rate swap market.
राजाराम श्रेष्ठ
राजाराम श्रेष्ठ (अंग्रेजी: Rajaram Shrestha) एक नेपाली राजनीतिज्ञ हुन्, जसले काठमाडौं महानगरपालिकाको १३ औं मेयरको रूपमा सेवा गरेका छन्। २०७४ को स्थानीय तह निर्वाचनमा उनी राष्ट्रिय प्रजातन्त्र पार्टीको तर्फ बाट उप-मेयरको उम्मेदवार भएका थिए।
श्रेष्ठ २०३६ सालमा विद्यार्थी राजनीतिबाट सक्रिय राजनीतिमा लागेका हुन् । बिसं २०६० को काठमाडौं महानगरपालिकाको निर्वाचनमा उनी मेयर निर्वाचित भएका थिए। राजा ज्ञानेन्द्रले गराएको त्यो निर्वाचनमा प्रमुख दलहरु भने सहभागी भएका थिएनन्।
बिली के
जेसिका म्याकके (जन्म २३ जुन १९८९), खेल मञ्चमा बिली के द्वारा परिचित, अस्ट्रेलियाली महिला कुस्ती खेलाडी हुन्। उनी हाल डब्ल्युडब्ल्युईको स्म्याकडाउनमा कार्यरत छिन्। उनी पिटन रोइसका साथ एकपटक डब्ल्युडब्ल्युई महिला ट्याग टिम विजेता बन्न सफल भएकी थिइन्।
सन् २००७ जुनमा केले व्यवसायीक रूपमा प्रो रेस्लिङ एलायन्समा आफ्नो कार्यकाल सुरुवात गरेकी थिइन् र त्यसको एक वर्ष पछि उनको प्रो रेस्लिङ विमेन्स एलायन्समा पदोन्नति भएको थियो जहाँ उनी दुईपटक पिडब्ल्युडब्ल्युए च्याम्पियनसिप विजेता बन्न सफल भएकी थिइन्।
त्यसको केही वर्ष पछि उनको स्वतन्त्र सर्किटमा पदोन्नति भएकी थियो र उनले केही वर्ष संयुक्त राज्यमा कुस्ती खेल्न सुरु गरेकी थिइन्।
बाल्यकाल
जेसिका म्याककेको जन्म अस्ट्रेलियाको सिड्नीस्थित न्यु साउथ वेल्समा भएको थियो। उनले १० वर्षको उमेरदेखि आफ्नो दाइसँग कुस्ती हेर्न सुरु गरेकी थिइन् र आफ्नो व्यावसायिक कुस्ती कार्यकाल अस्ट्रेलियाको सिड्नीस्थित प्रो रेस्लिङ एलायन्समा सुरुवात गरेकी थिइन्। कुस्तीमा प्रशिक्षण लिनुभन्दा अधि उनी एक बास्केटबल खेलाडी थिइन् र उनी उनको हालको साथी पिटन रोइससँग एउटै विद्यालयमा अध्यनरत थिइन्।
प्रो रेस्लिङ एलायन्स अस्ट्रेलिया (सन् २००७–२०१५)
म्याककेलाई म्याडिसन इगल्सले प्रशिक्षण दिएका थिए। उनले सन् २००७ जुन २३ मा आफ्नो १८औँ जन्मदिनको अवसरमा कुस्तीमा आफ्नो वास्तविक नाम जेसिका म्याककेको रूपमा प्रो रेस्लिङ एलायन्स नामक एक संस्थामा व्यावसायिक रूपमा कुस्ती कार्यकाल सुरुवात गरेकी थिइन्। जहाँ उनले इगल्स र अरोरालाई हराउन सफल भएकी थिइन्।
सन् २००८ अगस्ट २ का दिन म्याककेले तात्कालिक महिला विजेता केली स्केटरलाई हराउँदै पहिलोपटक पिडब्ल्युडब्ल्युए च्याम्पियनसिप जित्न सफल भएकी थिइन् र त्यसको केही दिनपछि उनको खेल टिनेली टायलासँग भयो जुन खेलमा समेत म्याकके विजेता बनेकी थिइन्। सन् २००८ नोभेम्बर २२ मा उनले आफ्नो च्याम्पियनसिप पेनी लेनसँग पराजित भएकी थिइन्। पेनि लेन महिला विजेता भएपछि घाइते भएको हुँदा सन् २००९ सेप्टेम्बर १४ का दिन उनले च्याम्पियनसिप छोड्नु परेको थियो भने उक्त च्याम्पियनसिपका लागि फेटल फोर-वे खेलमा म्याककेले स्केटर, स्वे र साजा म्याककेन्जीलाई हराउँदै दोस्रोपटक च्याम्पियनसिप जित्न सफल भएकी थिइन्। म्याककेले पछि च्याम्पियनसिप खेलमा केसी क्यासडीलाई हराउन सफल भएकी थिइन् तर सन् २०१० जुन ११ मा उक्त च्याम्पियनसिप इगल्ससँग हार्न पुगेकी थिइन्।
सन् २०११ सेप्टेम्बरमा म्याकके थ्रीवे म्याचमा भाग लिएकी थिइन् जहाँ इगल्स र निकोल म्याथ्युज पनि समावेश थिए। उक्त खेलमा म्याककेले च्याम्पियनसिप जित्न असमर्थ रहिन्।
सिमर विमन एथलेटिक्स (सन् २००८–२०१५)
सन् २००८ मा म्याककेले अमेरिकी अल-फिमेल पदोन्नतिको सिमर विमिन एथलेटिक्समा कुस्ती खेल्न सुरु गरेकी थिइन् जहाँ उनले म्याडिसन इगल्ससँग साझेदारी गर्दै एक गनलेट ट्याग टिम म्याचमा पदापर्ण गरेकी थिइन् तर उनीको टोली सबैभन्दा सुरुमै खेलबाट निस्कासन भएका थिए। म्याककेले सिमर विमिने एथलेटिक्समा एकल पदापर्ण गरेकी थिइन् भने उनको पहिलो खेलमा उनी केलि स्केटरसँग हार्न पुगेकी थिइन्।
सेप्टेम्बर २०१० मा म्याककेले निकोल म्याथ्युज हराउन सफल भएकी थिइन्। उनले त्यसपछि एक ट्रपल थ्रेट खेलमा सारा डेल रेलाई र एवेको हमाण्डालाई हराउन सफल भएकी थिइन् जसको फल स्वरुप सेप्टेम्बर २०१० मा उनले आफ्नो प्रशिक्षण र पहिलाको ट्याग टिम जोडि म्याडिसन इगल्सँग एक च्याम्पियनसिप खेल खेल्न पाएकी थिइन् तर उक्त खेलमा उनले च्याम्पियनसिप जित्न असफल बनिन्।
म्याककेले च्याम्पियनसिप जित्न असफल बनेपछि उनले निकोल म्याथ्युजसँग द्वन्द्व सुरु गरेकी थिइन्। त्यसपछि म्याककेले टिनेलीसँग साझेदारी गर्दै द क्यानडियन निन्जास (म्याथ्युज र पोर्टिया पेरेजा) लाई सिमर च्याम्पियनसिपका लागि चुनौती दिएका थिए तर उनीहरूको जोडि च्याम्पियनसिप जित्न असमर्थ रह्यो। भोलुम ३८ मा म्याककेले सेरिनासँग साझेदारी गर्दै द क्यानडियन निन्जासलाई हराउन सफल भएका थिए। मार्च २०११ भोलुम ३९ मा म्याकेले म्याथ्युजसँग टु आउट अफ थ्री फल्स खेलमा हार वेहोर्दै उनीहरूको द्वन्द्व अन्त्य गरेकी थिइन्।
मार्च २०१२ मा उनले मिया यिमलाई हराइन् भने भोलुम ४५ मा म्याककेले पूर्व सिमर विजेता एमएस सफलाई हराउँन सफल भएकी थिइन् जसको फल स्वरुप म्याककेले एकपटक सिमर च्याम्पियनसिप खेल खेल्न पाएकी थिइन्। भोलुम ४७ मा म्याककेको खेल सिमर विजेता चियरलिडर मिलेसासँग जारी गरिएको थियो तर उक्त खेलमा उनी मिलसासँग हार्न पुगेकी थिइन्। अप्रिल २०१३ भोलुम ५३ मा उनी म्याडिसन इगल्सको फर्किएपछिको खेलमा उनी इगल्ससँग हार्न पुगेकी थिइन् भने म्याककेले भोलुम ५७ मा मार्सिडिस मनर्टिनेजलाई हराएकी थिइन्।
अन्य पदोन्नति
म्याककेले सिमर विमिने एथलेटिक्स सँगसँगै सन् २००८ देखि अमेरिकाको कम्ब्याट जोन रेस्लिङ र रिङ्ग अफ अनर रेस्लिङमा पनि कुस्ती खेलेकी थिइन्। सन् २०१२ मा उनले क्यानडेली पदोन्नति अन्तरगत एनसिडब्ल्यू फेमी फेटल्समा पनि कहिलेकाँही कुस्ती खेल्ने गरेकी थिइन्। म्याककेले ९ अप्रिल २०१४ मा अमेरिका स्थित साइन रेस्लिङमा नामक एक संस्थामा उनको पहिलो खेल खेलेकी थिइन् जहाँ उनले केलि स्केटर र साजा म्याककेन्जीसँग साझेदारी गर्दै निकी रोक्स सान्टाना र मिया यिमको जोडिलाई हराउँन सफल भएका थिए।
एनएक्सटी (सन् २०१५-२०१८)
म्याकेले डब्ल्युडब्ल्युईले अस्ट्रेलियामा सन् २०१४ अगस्टमा आयोजना गरेको कार्यक्रममा एक पटक खेल्ने मौका पाएकी थिइन्। १३ अप्रिल २०१५ मा डब्ल्युडब्ल्युईले म्याकइन्तोसलाई डब्ल्युडब्ल्युईको विकासशील क्षेत्र एनएक्सटीमा आवद्ध भएको घोषणा गरेको थियो। उनले १५ मे २०१५ मा एनएक्सटीको एक श्रृङ्खलामा जेसिका म्याकके नामले टेलिभिजनमा पर्दापण गरेकी थिइन्। म्याककेले उनको पहिलो खेल १० जुन एनएक्सटीको एक श्रृङ्खलामा बेकी लिञ्चसँग खेलेकी थिइन् भने उक्त खेलमा उनी लिञ्चसँग हार बेहोरीकी थिइन्। २२ जुलाई एनएक्सटीको एक श्रृङ्खलामा उनको खेल इभा मेरीसँग हुने निर्णय भएको थियो भने उक्त खेलमा पनि क्यासडी हारकी थिइन्। ७ अगस्ट २०१५ मा उनलाई उनको रिङ नाम बिलि के दिइयो भने त्यस दिन पछि उनी त्यहि नामले कुस्ती खेल्दै आउन सुरु गरिन्। म्याककेको नाम बिलि केमा परिणत भएपछि उनले उनको पहिलो खेल २१ अक्टोबर एनएक्सटीको एक श्रृङ्खलामा अस्कासँग खेलेकी थिइन् तर उक्त खेलमा उनी अस्कासँग हार खान पुगेकी थिइन्। सन् २०१५ को समाप्तिमा सेल्भेस्टर लिफोर्टले उनको प्रबन्धकको रूपमा काम गरेकी थिइन् तर लिफोर्टको फेब्रुअरी २०१६ मा आवद्ध पत्र समाप्ति भएपछि उनले बिलि केका लागि प्रबन्धकबाट हटेकी थिइन्।
१३ जनवरी २०१६ एनएक्सटीको एक श्रृङ्खलामा केले बेइलीको महिला च्याम्पियनसिपका लागि जारी गरिएको ब्याटल रोयलमा भाग लिएकी थिइन् तर उक्त खेल कारमेलाले जितेकी थिइन्। ३० जुन स्म्याकडाउनको एक श्रृङ्खलामा के देखा परेकी थिइन् जहाँ उनले डेना ब्रुकको लागि काम गरेकी थिइन्। केले अन्ततः २७ जुलाईमा एनएक्सटीमा फर्किएकी थिइन् जहाँ उनले पहिलोपटक उनको प्रतिद्वन्द्वी सान्टाना गेरेटलाई हराउँन सफल भएक थिइन्। एनएक्सटीका सामान्य प्रबन्धक विलियम रिगलसँग एक खेल मागेपछि केको खेल एनएक्सटी टेकओभर:ब्रोक्लेन दृतियमा एनएक्सटीमा प्रदापर्ण गरेकी एम्बर मुनसँग भएको थियो तर उक्त खेलमा मुनले केलाई हराएकी थिइन्। एनएक्सटीबाट केही महिना अवकाश लिएपछि के २१ सेप्टेम्बरमा पुन फर्किएकी थिइन् र उनको पहिलो खेलमा उनले एलियालाई हराउन सफल भएकी थिइन्।
अक्टोबर २०१६ मा रोइस बिलि केसँग साझेदारी गर्दै एक टोली गठन गरिन् जसको नाम उनीहरूले द आइकोनिक्स राखेका थिए। उनीहरूको टोली गठन भएपछि उनीहरूको लिभ मोर्गेनसँग द्वन्द्व चलेको थियो जसका कारण २३ नोभेम्बरमा ६ महिला ट्याग टिम खेल जारी गरियो जसमा मोर्गेनको टोलीमा अलिया र एम्बर मुन थिए भने रोइसको टोलीमा बिलि के र डेरिया बेरनाटो थिए।  उक्त खेलमा मोर्गेन, एलिया र एम्बर मुनको जित भएको थियो। डिसेम्बरको अन्त्यमा द आइकोनिकको तात्कालिक एनएक्सटी महिला विजेता अस्कासँग द्वन्द्व चलेको थियो। २८ जनवरी २०१७ सेन एन्टोनियोमा आयोजना गरिएको एनएक्सटी टेक ओभर कार्यक्रममा रोइस अस्काको च्याम्पियनसिपको लागि बिलि के, निक्की क्रस र अस्कासँग फेटल फोरबे खेलमा भाग लिएकी थिइन् भने उक्त खेलमा पनि अस्काको जित भएको थियो।   फेब्रुअरीको अन्त्यमा रोइसले ट्रिपल थ्रेट म्याचमा एम्बर मुन र लिभ मोर्गेनलाई हराउँदै एनएक्सटी महिला च्याम्पियनसिपका लागि पहिलो दावेदार बनेकी थिइन् तर उनी च्याम्पियनसिप जित्न असमर्थ रहिन्।
स्म्याकडाउन (सन् २०१८-हाल)
१० अप्रिल २०१८ स्म्याकडाउनको एक श्रृङ्खलामा पिटन रोइस र बिली केले पहिलोपटक डब्ल्युडब्ल्युईको मुख्य कार्यसूचीमा पर्दापण गरेका थिए। उनीहरूले स्म्याकडाउनमा पर्दापण गर्ने बित्तिकै उनीहरूले तात्कालिक स्मायाकडाउन महिला विजेता सार्लेट फ्लेयरलाई रिङमा आक्रमण गरेका थिए। त्यसको दुई हप्तापछि के र रोइसले स्मायाकडाउनमा पहिलो खेल खेलेका थिए जहाँ उनीहरूको खेल आस्का र बेकी लिन्चसँग भएको थियो भने उक्त खेलमा द आइकोनिकको जित भएको थियो। त्यस खेलको केही महिना सम्म रोइसले एकल र ट्याग टिम खेलहरू खेलेकी थिइन्। अगस्टमा द आइकोनिक्सको मुख्य कार्यसूचीकि नेयोमी सँग द्वन्द्व चलेको थियो भने त्यतिबेला नेयोमीले आस्कासँग साझेदारी गर्दै एक टोली गठन गरेकी थिइन्। द आइकोनिकको खेल नेयोमी र आस्कासँग ६ अक्टोबर २०१८ अस्ट्रेलियामा आयोजना गरिएको सुपर सो डाउन कार्यक्रममा हुने निर्णय गरिएको थियो भने उक्त खेलमा द आइकोनिकले आस्का र नेयोमीलाई हराउन सफल भएका थिए।   उक्त खेलमा जितसँगै त्यसको तीन हप्ता पछि आयोजना गरिएको पहिलो सबै महिलाहरूको पे-पर भ्यु कार्यक्रम इभोलुसनमा सहभागी भएका थिए जहाँ उनीहरू महिला ब्याटल रोयलमा सहभागी भएतापनि उनीहरूलाई सबैले मिलेर सबैभन्दा सुरुमै खेलबाट निस्कासन गराएका थिए।  सन् २०१८ मा दुवै पिटन रोइस र बिलि केले उनीहरूको व्यक्तिगत पहिलो महिला रोयल रम्बल खेलमा भाग लिएका थिए जहाँ रोइस ९औँ स्थानमा रिङ प्रवेश गरेकी थिइन् भने के ७औँ स्थानमा रिङ प्रवेश गरेकी थिइन्।
सन् २०१९ मा आयोजित रोयल रम्बलमा दुवै पिटन रोइस र बिली के उनीहरूको व्यक्तिगत पहिलो महिला रोयल रम्बल खेलमा भाग लिएका थिए जहाँ रोइस ९औँ स्थानमा रिङ प्रवेश गरेकी थिइन् र के ७औँ स्थानमा रिङ प्रवेश गरेकी थिइन्। द आइकोनिक्सले खेलमा निकी क्रसलाई निस्कासन गर्न सफल भएता पनि उनीहरू दुवैलाई लेसी एभेन्सले निस्कासन गराएकी थिइन्। १७ फेब्रुअरी २०१९ मा आयोजित इलिमिनेसन चेम्बरमा द आइकोनिक्सले भाग लिएका थिए तर उक्त खेल बेइली र सासा बेङ्क्सले जित्दै डब्ल्युडब्ल्युईको इतिहासमै पहिलो महिला ट्याग टिम विजेता बनेका थिए। मार्च २०१९ मा द आइकोनिक्सको बेङ्क्स र बेइलीसँग द्वन्द्व चर्किएको थियो जसका कारण आइकोनिक्सले बेइली र बेङ्क्सलाई उपाधि रहित खेलमा पराजित गर्दै आउँदै रेसरमेनिया ३५ मा महिला उपाधिका लागि ट्रिपल थ्रेट खेलमा सहभागी हुने मैका पाएका थिए।  रेसलमेनिया ३५ मा आयोजना गरिएको खेलमा द आइकोनिक्सले तीन टोलीलाई हराउँदै पहिलोपटक डब्ल्युडब्ल्युई महिला ट्याग टिम विजेता बन्न सफल भएका थिए।
अन्य सञ्चार माध्यम
केले डब्ल्युडब्ल्युई २के१८ मा एक खेल्न मिल्ने चरित्रको रूपमा पर्दापर्ण गरेकी थिइन् र उनी पछि डब्ल्युडब्ल्युई २के१९ मा पनि देखा परेकी छिन्।
को बन्छ करोडपति
को बन्छ करोडपति एक नेपाली वास्तविक खेल टेलिभिजन कार्यक्रम हो जुन बेलायती कार्यक्रम हु वान्ट टु बि अ मिलिनियर? सँग आधारित छ। प्रश्नोत्तर शैलीमा आधारित यस कार्यक्रममा प्रतिस्पर्धीहरूले विभिन्न मुल्यका रकम या पुरस्कार जित्न सक्नेछन्। जब ज्ञान झल्किन्छ, तब भाग्य बद्लिन्छ भन्ने मूल उदेश्यका साथ को बन्छ करोडपति नेपाली टेलिभिजन जगतमा एक नौलो र विशिष्ट प्रस्तुतिका रूपमा प्रसारण भइरहेको छ।
सञ्चालक
यस कार्यक्रममा नेपालका राष्ट्रिय प्रतिमा र प्रमुख मिडियाका रूपमा चिनिने नेपाली चलचित्र जगतका महानायक राजेश हमालले यस कार्यक्रमको सञ्चालन गरेका हुन्। नेपाली चलचित्र जगतमा सन् १९९१ मा पर्दापण गरेपछि उनले निकै प्रशंसा पायका छन् भने उनका अनुयायीहरू विभिन्न मुलुकहरूमा रहेका हुन्छन्। हमालले हालसम्म ३०० भन्दा बढी राष्ट्रिय र अन्तर्राष्ट्रिय चलचित्रहरूमा अभिनय गरिसकेका छन्।
उत्पादन
यस कार्यक्रममा निर्देशक भूमिकामा अमन प्रताप अधिकारी रहेका छन्। उत्पादनमा फोटोग्राफीको निर्देशक शिवराम श्रेष्ठ गरेका छन्।
छनोट
बेलायतमा आयोजना गरिएको कार्यक्रम जस्तै विभिन्न क्षेत्रबाट जनसमुदायहरूले छनोट हाजिरी जवाफ कार्यक्रममा भाग लिन्छन् जुन कार्यक्रम आउनु भन्दा अगाडि देखिनै देशको विभिन्न स्थानहरूमा आयोजना गरिन्छ जसलाई छनोट प्रक्रिया पनि भनिन्छ। ति प्रतियोगीहरूले एक एसएमएस पठाएर पनि भाग जनाउन सक्छन्। थुप्रै प्रतियोगीहरूबाट केही छनोट भएका प्रतिस्पर्धीलाई कार्यक्रममा आउन भन्दा अगाडि विभिन्न अन्तरबार्ताहरू लिइन्छ। यस कार्यक्रममा भाग लिनका लागि अनिवार्य रूपमा नेपाली नागरिक हुनुपर्नेछ र कम्तीमा १८ वर्ष कटेको हुनुपर्नेछ।
फास्टेस्ट फिङ्गर फस्ट
छनोट भएका प्रतियोगीहरूलाई स्टुडियोमा ल्याइन्छ र त्यसपछि हट सिटमा आउनका लागि एक प्रश्न कम्प्युटर स्क्रिनमा सोधिन्छ र सो प्रश्नको जवाफ १ मिनेट भित्र सबैभन्दा छोटो समयमा क्रम अनुसार मिलाउने प्रतिस्पर्धाीले खेल खेल्न पाउने छन्।
मुख्य खेल
फास्टेस्ट फिङ्गर फस्टको विजेताले सञ्चालकसँग "हट सिट" (खेल खेल्ने मुख्य दुई मेच)मा गई खेल्न पाउँछ। त्यसपछि सञ्चालकले उक्त प्रतियोगीलाई उनको कम्प्युटर स्क्रिनमा प्रश्न राख्छन् जसको ४ वटा विकल्प हुन्छ भने प्रतियोगीले उक्त चार वटा विकल्पबाट सहि उत्तर दिन सक्यो भने माथिल्लो चरण सम्म पुग्न सक्छ तर यदी प्रश्नको जवाफ गलत भयो भने प्रतियोगीले जतिवटा प्रश्न मिलाएको छ त्यसको सिमाना भित्र रहेर रकम पाउनेछ।
पूर्वी टिमोर महिला राष्ट्रिय फुटबल टोली
पुर्वी टिमोर महिला राष्ट्रिय फुटबल टिम अन्तर्राष्ट्रिय फुटबल प्रतिस्पर्धामा पूर्वी टिमोरको प्रतिनिधित्वको गर्ने महिला फुटबल टिम हो । यो पुर्वी टिमोरमा फुटबलको लगि शासकीय निकाय पुर्वी टिमोर फुटबल संघको नियन्त्रणमा रहेकोे छ । यो एएफसीको सदस्य राष्ट्र हो ।
एयर फोर्स वन
एयर फोर्स वन अमेरिकी राष्ट्रपति पद र उनको सत्ताको एउटा प्रमुख प्रतिक हो । विश्वमा यस विमानको सबैभन्दा बढी चित्र खिंचिएको छ ।
योगी आदित्यनाथ
योगी आदित्यनाथ (मूल नाम: अजय सिंह बिष्ट, जन्म ५ जुन १९७२) एक भारतीय राजनीतिज्ञ तथा उत्तर प्रदेशको वर्तमान मुख्यमन्त्री हुन्। प्रमुख अभियानकार रहेका उनले १९ मार्च २०१७ मा प्रदेश को विधान सभा चुनाव मा भारतीय जनता पार्टी को ठुलो जीत पछि उनले २१औं मुख्यमन्त्री पद को शपथ लीएका थिए । आदित्यनाथ गोरखपुर को एक हिन्दू मन्दिर गोरखनाथ मठमा मुख्य पुजारी थिए ।
त्रिदेवी
त्रिदेवी हिन्दु धर्मका तिन देवता सरस्वती, लक्ष्मी र पार्वती वा दुर्गाको संयुक्त स्वरूप वा त्रिमूर्तिका जीवनसाथीहरू हुन् ।
विद्या भट्टराई
विद्या भट्टराई एक नेपाली राजनीतिज्ञ र नेपालको संघीय संसदको प्रतिनिधि सभाको सदस्य हुन्। २०१९ फेब्रुअरीमा हेलिकप्टर दुर्घटनामा परी श्रीमान् मन्त्री रवीन्द्रप्रसाद अधिकारीको असामयिक निधनले रिक्त भएको निर्वाचन क्षेत्र कास्की –२ को उपनिर्वाचनमा उनी विजयी भएकी हुन् । उनले निकटतम प्रतिद्वन्द्वी नेपाली कांग्रेसका खेमराज पौडेललाई ८ हजार बढी मतान्तरले पराजित गरेकी हुन् । उनी २०२२ मा सोही निर्वाचन क्षेत्रबाट पुनः निर्वाचित भएकी थिइन् ।
दन्त्यकथा (कथा संग्रह)
दन्त्यकथा बोधविक्रम अधिकारीद्वारा लेखिएको दन्त्य कथा सङ्ग्रह हो । उनको शिशिर र वसन्तको कथा यसैमा सङ्ग्रहित छ ।
फिलिपिन्स महिला राष्ट्रिय फुटबल टोली
'''फिलिपिन्स महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा फिलिपिन्सको प्रतिनिधित्व गर्ने महिला फुटबल टिम हो । यो फिलिपिन्स फुटबलको लागि शासकीय निकाय फिलिपिन्स फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र एएफसीको सदस्य राष्ट्र हो ।
भिट्टेल
भिट्टेल समूह, एसियाली राष्ट्र भियतनामको सबैभन्दा ठूलो दूरसञ्चार सेवा प्रदायक निगम हो। यो पूर्णतया सरकारी स्वामित्वमा रहेको कम्पनी हो र यसको सञ्चालन भियतनामको रक्षा मन्त्रालयले गर्दछ।
सन् २०१७ सम्म, भिट्टेलका देश भित्र र बाहिर गरेर ५०,००० जना भन्दा बढी कर्मचारीहरू रहेका छन् र यसले १० करोड १० लाख प्रयोगकर्ताहरूलाई सेवा प्रदान गरेको छ।
यो सन् २०२० मा आंशिक रूपमा निजीकरण हुने बताइएको छ।
इतिहास
सन् २०१० मा, भिट्टेलले तेस्रो पुस्ता सेवाको सुरुवात गरेको थियो।
डिसेम्बर २०११ मा, भिट्टेलले इभिएन दूरसञ्चारको अधिग्रहण गरेको थियो र अधिग्रहणको एक वर्ष पछि यसले आधिकारिक रूपमा खाताहरू स्थानान्तरण गरेको थियो।
सन् २०१२ मा, भिट्टेलले मोबाइल फोनहरूको उत्पादन गर्दै चिनियाँ कम्पनी हुवावेसँग सहकारीता भङ्ग गरेको थियो। हुवावेले यस अघि भिट्टेलका फोनहरू उत्पादन गर्ने गरेको थियो।
त्यस वर्ष, यसले विदेशी कामबाट पहिलो पटक लाभ उठाएको थियो। उक्त लाभ मुख्यतया कम्बोडिया र लाओसमा आधारित थियो।
सन् २०१४ मा, भिट्टेलले तेस्रो पुस्ता सञ्जाल विस्तार गर्ने हेतु ताञ्जानियामा १ बिलियन अमेरिकी डलरको लगानी गर्ने घोषण गरेको थियो।
सन् २०१५ मा, भिट्टेलले चौथो पुस्ता सञ्जालको प्रक्षेपण गरेको थियो।
सन् २०१७ मा, भिट्टेलले भियतनाममा चौथो पुस्ता सेवा सञ्चालनमा ल्याएको थियो।
घरेलु
सन् २०१२ को तथ्याङ्क हेर्ने हो भने भिट्टेलको राजस्वको आधारमा बजार साझेदारी ४०.६७% रहेको थियो। यसको मुख्य प्रतिस्पर्धीहरू, भिनाफोन (भियतनाम हुलाक तथा दूरसञ्चार समूहको स्वामित्वमा) जसको ३०% बजार साझेदारी रहेको छ र मोबिफोन १७.९% बजार साझेदारी रहेको छ। यसले लगभग ९०% बजार नियन्त्रण गरेको भने बाँकी ८% भियतना मोबाइल, ३.२% का साथ जी मोबाइल (पूर्व बिलाइन) र एस-फोन ०.१% ले बजार नियन्त्रण गरेका छन्। भिट्टेलको ५ करोड ८९ लाख ग्राहकहरू रहो छन् जबकि भिनाफोन र मोबिफोनका लगभग ७ करोड ग्राहकहरू रहेका छन् भने जी मोबाइल र भियतनाफोनको १ करोड ग्राहकहरू रहेका छन्।
भिट्टेलले लाओस, कम्बोडिया, हाइटी, मोजाम्बिक र पेरूमा पनि दूरसञ्चार सेवाहरू विकास गरिसकेको छ।
अन्तर्राष्ट्रिय
भिट्टेल ग्लोबल इन्भेस्टमेण्ट संयुक्त पूँजी कम्पनी (भिट्टेल ग्लोबल)ले सबै विदेशी लगानीलाई हेर्दछ। भिट्टेलले सफलता पूर्वक एसिया, अफ्रिका, उत्तर अमेरिका र दक्षिण अमेरिका गरी ४ वटा महादेशहरूमा दूरसञ्चार सेवा विकास गरिसकेको छ।
यसले विदेशी कार्यहरूबाट पहिलो पटक सन् २०१२ लाभ उठाएको थियो। उक्त लाभ मुख्यतया कम्बोडिया र लाओसमा आधारित थियो र पछि यसले सन् २०१४ मा विदेशी कार्यहरूबाट १.२ बिलियन अमेरिकी डलर राजस्व पनि हात पारेको थियो।
कम्पनीले सन् २०१५-२०१७ को अवधिमा विदेशी विस्तार प्रयोजनको लागि $ २.२३ बिलियन भन्दा बढी लगानी गर्न योजना बनाएको थियो। कम्पनी विकासशील देशहरूमा विस्तारमा ध्यान केन्द्रित रहेको छ र निकट भविष्यमा प्रजातान्त्रिक गणतन्त्र कङ्गो, इन्डोनेसिया, बङ्गलादेश, नेपाल, उत्तर कोरिया, बेलारूस र युक्रेनमा आफ्नो सेवा विस्तार गर्ने बताएको थियो।
सहायक र संयुक्त कम्पनी
भिट्टेलको मालिक, भियतनामको शैन्य दूरसञ्चार समूह (Tập đoàn Viễn thông Quân đội),ले विभिन्न अन्य कम्पनीहरूलाई पनि नियन्त्रण गर्दछ। भियतनाम वितरण ( भिट्टेल आयात र निर्यात कम्पनी) एक इलेक्ट्रोनिक्स खुद्रा कम्पनी हो। यो भियतनाममा हेउलेट प्याकार्ड र फुजत्सुको आधिकारिक वितरक मध्ये एक हो। खुद्रा र त्यसपछिको बिक्री सेवा सञ्जाल विकासमा एचपीले भिट्टेललाई समर्थन गर्दछ।
सिमेन्ट
सिमेन्ट (अन्ग्रेजि Cement) क्याल्सियम सिलिकेट र क्याल्सियम एलुमिनेटको मिश्रण हो । पानीसँग मिसाएर सुकेपछि सिमेन्ट कडा बनि पत्थर जस्तो बन्छ । सिमेन्टलाई चुनढुङ्गा र एक विशेष प्रकारको क्ले माटोबाट तयार गरिन्छ ।
ईतिहास‌‌
सन्‌ १८२४मा, जोसेफ एस्पीनले सिमेन्टको पेटन्ट गरेका थिए जसलाई उनले पोर्टलैंड सिमेन्ट भने किनभने यसको बनावट इन्गल्यान्डको पोर्टल्याण्ड भन्ने ठाउको ढुगांसङ्ग मिल्दोजुल्दो थियो। यद्यपि एस्पिडन्सको सिमेन्ट आधुनिक पोर्टलैंड सिमेन्ट जस्तो थिएन तर यसलाईनै पहिलो पोर्टलैंड सिमेन्ट भनिन्छ।
रासायनीक प्रक्रिया
सिमेन्ट सामग्रीलाई दुई फरक वर्गमा वर्गीकृत गर्न सकिन्छ ती हुन- हाइड्रोलिक सिमेन्ट (पानीको अवश्यकता भएको) र गैर-हाइड्रोलिक सिमेन्ट (पानीको अवश्यकता नभएको)। गैर-हाइड्रोलिक सिमेन्टले हावा/ग्यासको साथ प्रतिक्रिया गरि सेट हुन्छ।
गैर-हाइड्रोलिक सिमेन्ट
गैर-हाइड्रोलिक सिमेन्टमा कार्बनडाइ चुना (CaO) ओक्साइड सँग रासायनीक प्रकि्या भई सेट हुन्छ। हुनत यो प्रकि्याको बीचमा पानी चाहिन्छ तर से़ट हुनलाई भने चाहिन्न। यो रासायनीक प्रक्रिया सुस्त हुन्छ।
CaO + H2O → Ca(OH)2 Ca(OH)2 + CO2 → CaCO3 + H2O
हाइड्रोलिक सिमेन्ट
हाइड्रोलिक सिमेन्ट भने किलिन्करलाई पिसेर बनाइन्छ। यो सिमेन्टमा चार किसिमका तत्व हुन्छन। ती हुन-
प्रकार
सिमेन्टका विभिन्न प्रकार हुन्छन्। ती मध्य मुख्य पोर्टलैंड सिमेन्टनै सबैभन्दा धेरै प्रयोग हुन्छ। यो बाहेक, पोर्टलैंड सिमेन्टको मिश्रण पनि प्रयोग हुन्छन जस्तै
प्रयोग
सिमेन्टमा पानी मिसिएपछि यो जम्न (सेट) हुन थाल्छ। यो रासानाइक प्रक्रियालाई हाइड्रेशन भनिन्छ। यस प्रकि्यामा अवयवहरू बिस्तारै हाइड्रेट हुन्छन् र खनिज हाइड्रेट्स स्थिर र कठोर बन्दै जान्छ। यसैवाट सिमेन्टलाई शक्ति प्राप्त हु्न्छ। हाइड्रोलिक सिमेन्ट सुख्खा द्वारा सेट हुँदैन। यदि हाईड्रॉलिक सिमेन्टमा पानीको मात्रा प्रयाप्त भएन भने त्यो उल्लेखनीय रूपमा कमजोर हुन सक्छ। सिमेन्ट सेट हुन ५-३० डिग्री सेल्सियसमा काम गर्नु पर्दछ। तर पानिको मात्रा बढिहुदा पनि सिमेन्ट उल्लेखनीय रूपमा कमजोर हुन सक्छ। पानिको मात्रा ३०-५०%को बीच हुनु पर्दछ।
लिड एसिड ब्याट्री
लिड-एसिड ब्याट्री एक प्रकारको पुनः चार्ज गर्न सकिने ब्याट्री हो। यसको आविष्कार सन् १८५९ मा पहिलोपटक फ्रान्सेली भौतिकशास्त्री गेस्तोँ प्लान्तेद्वारा भएको थियो। यो अहिलेसम्म सिर्जना गरिएको पहिलो प्रकारको पुनः चार्ज गर्न सकिने ब्याट्री हो। आधुनिक ब्याट्रीहरूको तुलनामा, लिड-एसिड ब्याट्रीमा तुलनात्मक रूपमा कम ऊर्जा घनत्व हुन्छ। यसका बाबजुद यसले उच्च सर्ज करेन्टहरू आपूर्ति गर्ने क्षमता राख्दछ। अर्थात अन्य ब्याट्रीको तुलनामा लिड एसिड ब्याट्रीको क्षमता- वजन अनुपात धेरै हुन्छ। यसको न्यून लागत लगायत अन्य विशेषताले सवारी गाडीहरूमा यसको प्रयोग निकै हुने गरेको छ।
चार्ज गर्दा, ब्याट्रीको रासायनिक ऊर्जा ऋणात्मक पक्षमा शुद्ध लिड र घनात्मक पक्षमामा PbO 2+ सल्फ्युरिक एसिड बीचको सम्भावित पोटेन्सियल डिफरेन्सको रूपमा भण्डारण गरिन्छ।
डिस्चार्ज हुँदा अम्लको H + आयन र PbO 2 को O 2− आयनहरू H 2 O ) परमाणु बन्ने हुँदा विद्युतीय ऊर्जा उत्पादन हुन्छ। यसको विपरित, चार्ज गर्दा, ब्याट्रीले पानीलाई टुक्राउने डिभाइसको रूपमा काम गर्छ।
संरचना
लिड एसिड ब्याट्री मा एक वा अधिक सेल श्रेणीक्रममा जडान गरिएका हुन्छन्। उदाहरण को लागि १२ भोल्टको ब्याट्रीमा ६ सेल श्रेणीक्रममा हुन्छन्। प्रत्येक सेल दुई प्लेट (धनात्मक र ऋणात्मक)बाट मिलेर बनेका हुन्छन्। यी दुवै प्लेटको बीचमा केहि विद्युत कुचालक राखिएको हुन्छ ताकि दुबै प्लेट आपसमा नटासियोस्। प्लेट र कुचालक आदि सब पानी र सल्फ्युरिक एसिड (water:acid=3:1) मा डुबाएर राखिन्छ। धनात्मक प्लेट (Positive Plate) लेड पेराक्साइड (PbO2) बाट बनेको हुन्छ र ऋणात्मक प्लेट (Negative Plate) लिड (Pb) को हुन्छ।
लाओस महिला राष्ट्रिय फुटबल टोली
लाओस महिला राष्ट्रिय फुटबल टिम लाओसको राष्ट्रिय महिला फुटबल टिम हो । यो एएफसीको सदस्य राष्ट्र हो र फिफाद्वारा मान्यता प्राप्त राष्ट्र पनि हो ।
दन्त्य कथा
दन्त्य कथा नायक, नायिका, राक्षस, राजा-रानी वा अन्य यस्तै पात्र कल्पना गरिएर लेखिने कथा विधा हो। यस्ता कथाहरू धेरै पहिला देखि हाम्रा गाउँघरमा भनिदैँ आएका हुन्छन् । बोधविक्रम अधिकारीले लेखेको शिशिर र वसन्तको कथा दन्त्य कथाको उदाहरण हो ।
बङ्गलादेश अवामी लिग
बङ्गलादेश आवामी लिग जनप्रजातान्त्रिक बङ्गलादेशको एक ऐतिहासिक तथा वर्तमानमा सत्ताधारी राजनैतिक दल हो। यस राजनैतिक दलको स्थापना सन् १९४९ जुन २३ का दिन पूर्व पाकिस्तानमा आवामी मुस्लिम लिगको नामबाट भएको थियो भने त्यसपछि यस दललाई निखिल पाकिस्तान आवामी लिग भनिन थालिएको थियो। सन् १९७० देखि यस राजनैतिक दलको चुनाव चिह्न डुङ्गा राखिएको थियो। बङ्गलादेश स्वतन्त्रता युद्धको धर्मनिरपेक्षवादी राजनैतिक विचारधारा दर्शाउन सन् १९५५ मा यस दलको नाम फेरबदल गरी "आवामी लिग" राखिएको थियो।
सन् १९४९ मा बङ्गाली राष्ट्रवादीहरू; आब्दुल हामिद खान भासानी, शओकत आली, यार मोहाम्मद खान र शमसुल हकद्वारा पूर्व बङ्गालको राजधानी ढाकामा अखिल पाकिस्तान आवामी मुस्लिम लिगको स्थापना गरिएको थियो भने त्यसपछि होसेन सहिद सोहरावार्दी पनि यस दल समावेश भएका थिए जो पछि पाकिस्तानका प्रधानमन्त्री बनेका थिए। पाकिस्तानमा मुस्लिम लिगको प्रभुत्व र सरकारलाई केन्द्रीकृत गर्नका लागि पाकिस्तान आवामी मुस्लिम लिगलाई बङ्गाली विकल्पको रूपमा स्थापना गरिएको थियो। यस राजनैतिक दलको स्थापना पश्चात् निकै चाँडै यसले पूर्व बङ्गालमा ठूलो लोकप्रियता हासिल गर्न सफल भएको थियो। पूर्व बङ्गालको नाम परिवर्तन गरी पूर्व पाकिस्तान बनाइए पछि आवामी लिगले अन्ततः पश्चिम पाकिस्तानको सेना र राजनीतिक प्रतिष्ठानहरू विरुद्ध सङ्घर्षमा बङ्गाली राष्ट्रवाद शक्तिको नेतृत्व गरेको थियो।
बङ्गलादेशका राष्ट्रपिता शेख मुजिबुर रहमानको नेतृत्वमा यस दलले पूर्व पाकिस्तानको स्वतन्त्रताका लागि गरिएको सङ्घर्षमा नेतृत्व गरेको थियो जसमा विभिन्न चरणहरूमा गरिएको जनआन्दोलन, सन् १९६६ को ६ बुँदे आन्दोलन र सन् १९७० को असहयोग आन्दोलन र सन् १९७१ को स्वतन्त्रता युद्ध समावेश छन्।
स्वतन्त्र बङ्गलादेशको उदय पश्चात् आवामी लिग सन् १९७१ को पहिलो जन निर्वाचन जित्न सफल भएको थियो तर शेख मुजिबुर रहमानको हत्या पश्चात् सन् १९७५ मा यस दललाई सत्ताबाट हटाइएको थियो। यस दललाई पछि राजनीतिक सीमाहरूमा सैन्य शासनद्वारा बाध्य बनाइएको थियो भने यस दलका कयौँ वरिष्ठ नेता तथा कार्यकर्ताहरूको हत्या गरिएको थियो भने कयौँलाई कैद बनाइएको थियो। सन् १९९० मा प्रजातान्त्रको पुनःस्थापना पश्चात् आवामी लिग बङ्गलादेशी राजनीतिमा पुनः प्रमुख दलको रूपमा उदाएको थियो।
आवामी लिगका शीर्ष नेताहरूमध्ये ५ जना बङ्गलादेशका राष्ट्रपति र ४ जना बङ्गलादेशका प्रधानमन्त्री र एक जना पाकिस्तानका प्रधानमन्त्री बनेका छन्। बङ्गलादेशको वर्तमान प्रधानमन्त्री शेख हसिनाले सन् १९८१ देखि यस राजनैतिक दलको नेतृत्व गर्दै आएकी छिन् जो बङ्गलादेशका प्रथम राष्ट्रपति तथा राष्ट्रजनक शेख मुजिबुर रहमानकी छोरी हुन्।
फुस्रेकोखे चाँचर
फुस्रेकोखे चाँचर चाँचर परिवारमा पर्ने चराको प्रजाति हो। यो चरा नेपाल लगायत भारत, चिन, लाओस, म्यानमार र थाइल्याण्डमा पनि पाइने गर्छ।
शारीरिक विबरण
फुस्रेकोखे चाँचर सेतो आँखीभौ, गाढा अग्राक्ष र आँखा मुन्तिर सेतो अर्धचन्द्राकार हुन्छ। वयस्क भालेको माथिल्लो भाग लाल ओलिभ रङको तालु लगायत कानढकनी र तल्लो भागको सैरो पेट र निर्गमस्थल हुन्छ । पोथीको भाले जस्तै देखिने तर सेतो कण्ठ हुन्छ, साथै छाती र पेटको बीचतिर हलि सेतो हुन्छ । यसको छाती र कोखा खैरो मन्द सुन्तला रङ्को हुन्छ ।
भौगोलिक वितरण
फुस्रोकोखे चाँचर नेपाल, भारत, चिन, लाओस, म्यानमार र थाइल्याण्डमा पाइन्छ । यो चरा १००० मि. देखि २५६५ मि. सम्मको उँचाइमा पाइने गर्छ । बसाइ सराई गर्ने यो चरा फिरन्ते प्रजातीको रूपमा चिनिन्छ ।
प्रमुख वासस्थान
फुस्रोकोखे चाँचरको प्रजनन् स्थल हिमाली क्षेत्रका खर्सु र सल्लाका पतझड वनहरू हुन् । यो चरा हिँउद मौसममा सदाबहार वनमा बस्दछ ।
२०१५ क्रिकेट विश्वकप नकआउट चरण
२०१५ क्रिकेट विश्वकपको यो दोश्रो तथा अन्तिम चरण हो जसमा समूह चरणबाट उत्कृष्ट ८ टिमहरू छनौट भएका छन् । प्रत्येक समूहबाट छनौट भएका उत्कृष्ट ४ टिमहरु अगाडिका खेलहरूमा प्रतिस्पर्धा गर्नेछ । यस विश्वकपमा तेश्रो स्थानको लागि खेल हुने छैन । यदि कुनै क्वार्टर फाइनल अथवा सेमिफाइनलको खेल टाई भएमा अथवा बेनातिजा भएमा आफ्नो समूहमा उत्कृष्ट स्थानमा रहेको टिम छनौट हुनेछ । यदि २०१५ क्रिकेट विश्वकपको फाइनल खेल टाई भएमा एक ओभर एलिमिनेटरबाट नतिजा निकालिनेछ ।
तेरखादा उपजिल्ला
तेरखादा बङ्गलादेशको खुलना जिल्लाको एक उपजिल्ला हो। यो उपजिल्ला खुलना विभाग अन्तर्गत पर्दछ।
भूगोल
तेरखादा उपजिल्ला बङ्गलादेशको दक्षिण पूर्व भागमा पर्छ भने यो उपजिल्ला २२°५०' देखि २२°५९' उत्तर अक्षांश र ८९°३४' देखि ७९°४५' पूर्वी देशान्तरमा अवस्थित छ। तेरखादा उपजिल्लाले बङ्गलादेशको कुल क्षेत्रफल मध्ये १८९.४८ वर्ग किलोमिटर ओगटेको छ। यस उपजिल्लालाई कालिया उपजिल्लाले उत्तर, रूपसा उपजिल्लाले दक्षिण, मोल्लाहाट उपजिल्लाले पूर्व र दिघलिया उपजिल्लाले पश्चिमबाट घेरेको छ। आठारोबाँकी यस उपजिल्लाको प्रमुख नदी हो।
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा शुरू भएको थियो भने तात्कालिक समयमा तेरखादा क्षेत्र ९ मा अवस्थित थियो। यस युद्धका समयमा पाकिस्तानी सेनाले यस उपजिल्लाका साहापाडा र साचियादह गाउँमा महिला माथि दुर्ववहार, लुटपाट र सर्वसाधारणहरूको सामूहिक हत्या गरी घरटहराहरूमा आगजनी गरेका थिए। यस उपजिल्लाका बङ्गलादेशी लडाकुहरूले उत्तर खुलना क्षेत्रमा पतला सैनिक किल्लाको खडा गरेका थिए भने ९ महिना सम्म पाकिस्तानी सेनासँगको सङ्घर्षमा पनि सेनाले यस किल्लामा कब्जा गर्ने असमर्थ रह्यो जुन बङ्गलादेशी लडाकुको प्रमुख सैनिक किल्ला थियो।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या ११०६२८ रहेको छ जसमध्ये पुरुषको जनसङ्ख्या ५७१३६ छ भने महिलाको जनसङ्ख्या ५३४९२ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ८६८९५ छ भने हिन्दु धर्मवलम्बीको जनसङ्ख्या २३७१०, बौद्ध धर्मवलम्बीको जनसङ्ख्या ९ र अन्य धर्मका मानिसहरूको जनसङ्ख्या १४ रहेको छ। यस उपजिल्लामा ३१४ मस्जिद र ५७ मन्दिरहरू रहेको छ। साकातिबाडि मस्जिद, पोद्दारबाडि मस्जिद, पानतिता बडबाडि मस्जिद, नाचुनियम मस्जिद, आटलियार मस्जिद, कालीमन्दिर, बुडिमार गाछतला तीर्थस्थल आदि यस उपजिल्लाका केही लोकप्रिय धार्मिक स्थलहरू हुन्। यस उपजिल्लाका ९४.७२% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने २.९२% ले पोखरी, ०.३४% ले टुटी र २.०२% ले अन्य माध्यमबाट पानीको प्रयोग गर्दै आएका छन्। यस उपजिल्लाको कुल घरहरू मध्ये ५.०१% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा मुख्यतया धान, गहुँ, नरिवल, उखु लगायत अन्य अन्न बालीहरू उत्पादन गरिन्छ। यस उपजिल्लामा मुख्यतया, आँप, कटहर, केरा, खरबुजा, मेवा, स्याउ आदि उत्पादन हुँदै आएको छ। यस उपजिल्लामा धान कुटानी केन्द्र, गहुँ पिसानी केन्द्र, काष्ठ सामग्री उत्पादन केन्द्र, बरफ उद्योग, बिस्कुट उद्योग, कपास तथा कपडा उद्योग तथा प्लाष्टिक सामग्री उत्पादन कारखाना रहेका छन्। यस उपजिल्लाले मुख्यतया झिङे माछा, धान, आलुबखडा, नरिवल लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको जुट पनि निम्न मात्रमा उत्पादन गरिन्छ। यस उपजिल्लामा १९ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ९२२५ माछापालन केन्द्र, ४२ कुखुरापालन केन्द्र तथा १०७ दुग्ध सङ्कलन केन्द्रहरू रहेको छ।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६८.५०% मानिसहरू संलग्न छन्। यस जिल्लाका मानिसहरू अन्य जस्तै मजदुरीमा २.०२%, वाणिज्यमा १०.६१%, सञ्चार र यातायातमा २.६१%, उद्योगमा १.९५% निर्माण क्षेत्रमा ०.७२%, सुविधामा ८.३१%, धार्मिक सेवामा ०.१६%, वैदेशिक रोजगारी तथा भाडामा ०.३१% र अन्यमा ४.८१% रहेका छन्।
प्रशासन
प्रशासकीय तेरखादा थानाको स्थापना सन् १९१८ मा भएको थियो भने सन् १९८३ मा यसलाई उपजिल्लामा परिणत गरिएको थियो। हाल यस उपजिल्लामा ६ सङ्घ परिषद्, ३१ मौजा/महल्ला र ९६ गाउँहरू रहेका छन्। यस उपजिल्लाका सङ्घ परिषद्हरू प्रकार छन्; तेरखादा सङ्घ परिषद्, छागलादह सङ्घ परिषद्, बारासात सङ्घ परिषद्, साचियादाह सङ्घ परिषद्, मधुपुर सङ्घ परिषद् र आजगडा सङ्घ परिषद्।
शिक्षा
यस जिल्लाको कुल साक्षरता दर ४५.०६% रहेको छ जसमध्ये पुरुषको साक्षरता ४८.१२% छ भने महिलाको साक्षरता दर ४१.७८% रहेको छ। यस उपजिल्लामा ४ क्याम्पस, १६ माध्यमिक विद्यालय, ९८ प्राथमिक विद्यालय र २० मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; नर्थ खुलना डिग्री क्याम्पस (सन् १९६६), चित्रा महिला क्याम्पस (सन् २००२), शतदल क्याम्पस (सन् २००२), इखडी काटेङ्गा फजलुल हक माध्यमिक विद्यालय (सन् १९३२), शाहीदपुर खान ए सबुर माध्यमिक विद्यालय (सन् १९४९), पञ्चपल्ली आतियमर रहमान माध्यमिक विद्यालय (सन् १९९५), इन्दुहाटउ नेपाल चन्द्र माध्यमिक विद्यालय (सन् १९९३), आटलिया सिद्दिकिया आलीम मदरसा (सन् १९५३) आदि।
मध्यनेपाल नगरपालिका
जनसङ्ख्या
जिता, तान्द्राङ टक्सार, रम्घा, सूर्यपाल र समीभञ्ज्याङ यी ५ गाउँ विकास समितिहरूलाई मिलाएर मध्यनेपाल नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ५ ठाउँहरूको जनसङ्ख्यालाई जोडेर मध्यनेपाल नगरपालिकाको जनसङ्ख्या १०,८५२ रहेको छ।
राईनास नगरपालिका
राईनास नगरपालिका नेपालको साबिक पश्चिमाञ्चल विकास क्षेत्र अन्तर्गत गण्डकी अञ्चल र हाल गण्डकी प्रदेशमा पर्ने लमजुङ जिल्लामा अवस्थित एक नगरपालिका हो।  स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा लमजुङमा तार्कुघाट, धमिलीकुवा, चक्रतीर्थ, भलायखर्क, प्यार्जुङ र मोहोरियाकोट यी ६ गाउँ विकास समितिहरूलाई समेटेर राईनास नगरपालिका घोषणा गरिएको हो। राईनास नगरपालिकाको केन्द्र चक्रतिर्थ गाउँ विकास समितिको तिनपिप्ले बजारमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।
जनसङ्ख्या
तार्कुघाट, धमिलीकुवा, चक्रतीर्थ, भलायखर्क, प्यार्जुङ र मोहोरियाकोट यी ६ गाउँ विकास समितिहरूलाई मिलाएर राईनास नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ६ ठाउँहरूको जनसङ्ख्यालाई जोडेर राईनास नगरपालिकाको जनसङ्ख्या १७,३३३ रहेको छ।
कृषि
कृषिको दृष्टिकोणबाट राईनास नगरपालिका भित्र अत्यन्त उर्वर भूमिहरु छन् | सिंचाईको हिसाबले दुई ठुला रास्ट्रिय स्तरका योजनाहरु : राईनासटार सिंचाई योजना र पाङ्ग्रे-हर्राबोट सिंचाई योजना यसै नगरपालिका भित्र पर्दछन | दुवै योजनाहरूबाट गरी ११६० हेक्टर सिंचित भुमि र लगभग १५००० जनता लाभान्बित छन् | अरु साना ठुला कुलाहरूको माध्यमबाट धेरै जसो भूमिहरु सिंचित भुमि मै पर्दछन् | तार्कुघाटका फाँटहरु, राईनासटार, कैनिटार, तिनपिप्ले, अल्काटार, ढम्के, टिमुरे, टारी, खरखरे, रयले, ढाँड साथै आसपासका फाँटहरु व्यबसायिक खेतीका लागि उपयुक्त छन् | यति हुँदाहुँदै पनि स्थानीय कृषिमा यान्त्रिकीकरण तथा लामो समयदेखि व्यवसायिकरण हुन नसक्नुलाई ठुलो कमजोरी मान्नुपर्दछ | चेपे र मर्स्यांदी नदि आसपासका फाँटहरु अन्न र तरकारी वालीको लागि उपयुक्त छन् भने, माथिल्लो पहाडी भुमि फलफुल, जैविक तरकारी, जडीबुडी र पशुपालनको लागि उपयुक्त देखिन्छ | व्यवसायिक हिसाबले यान्त्रिकीकरण सहित कृषि तथा पशुपालनमा ध्यान दिने हो भने यो भू-भाग कृषिको उदाहरणीय केन्द्र बन्न सक्छ | विध्यमान कृषि निर्वाहमुखि भन्दा माथि उठ्न सकेको छैन र हालसम्म मानिसहरूको खाने वानीमा सुधार ल्याउन सकिएको छैन |
पर्यटन
ऐतिहासिक राईनासकोट, लिगलिगकोट यो क्षेत्रको गहना मान्नुपर्दछ | त्यसैगरि प्रख्यात धार्मिक स्थल दुधपोखरी जाने प्रमुख पदमार्ग यसै नगरपालिकामा पर्दछ | राइनास कोट, चेपेघाट, चक्रतिर्थ, बोक्सेरह, पन्थेडाँडा कालिका मन्दिर यहाँका महत्त्वपूर्ण धार्मिक स्थलहरु हुन् | नेपाल एकीकरणका सम्मानित पुरुष वीर भक्ति थापाको जन्मस्थल मोहोरियाकोट पनि ऐतिहासिक हिसाबले महत्त्वपूर्ण मानिन्छ | पदयात्रा, दृस्यावलोकन, ग्रामिण तथा सांस्कृतिक पर्यटन, कृषि पर्यटन, धार्मिक पर्यटनको लागि यो क्षेत्रले प्रचुर सम्भावना बोकेको छ | यसैगरी राईनासकोटबाट चेपेनदीको बगरसम्म प्याराग्लाइडिङ, रक क्लाइमीङ साथै साहसिक पर्यटनको लागि पनि उपयुक्त भू-भागहरु पर्दछन | काठमान्डौ, पोखरा र लुम्बिनीबाट समदुरीमा पर्ने यो ऐतिहासिक क्षेत्र जातीय र सांस्कृतिक सहिष्सुणताको हिसाबले पनि उदाहरणीय नै मान्नु पर्दछ | होमस्टे र दृस्यावलोकन एकैसाथ गर्न सकिने राईनास गाउँ, बोहोरा गाउँ जस्तै जातीय सांस्कृतिक पहिचान सहितका प्रसस्तै गाउँहरु यो नगरपालिका भित्र पर्दछन | चेपे र मर्स्यांदी नदिका किनारहरूलाई जल मनोरन्जनको दृष्टिले विकास गर्ने र समग्रमा यो क्षेत्रलाई रास्ट्रिय स्तरका पदमार्गहरूसँग जोडी पर्यटनको दिर्घकालिन विकाश गर्न सकिन्छ | यसको लागि स्थानीय स्तरमा बहसको सृजना गरी पर्यटन विकाशका साझेदारहरूलाई समाबेश गराउन सकिन्छ |
शिव सेना
शिव सेना ('शिवाजीको सेना ') भारतको दक्षिणपन्थी मराठी क्षेत्रीय र हिन्दू अतिराष्ट्रवादी राजनीतिक पार्टी हो जसलाई बाल ठाकरेले सन् १९६६ मा स्थापना गरेका थिए। मूलतः बम्बईमा (वर्तमान मुम्बई) मूलवादी आन्दोलनबाट अगाडि आएर यस पार्टीले भारतका अन्य भागहरूबाट आएका आप्रवासीहरू भन्दा मराठी मानिसहरूलाई प्राथमिकता दिने व्यवहारको लागि आन्दोलन गर्दछ। महाराष्ट्रको लागि यसको चुनाव चिन्ह धनुष र बाण हो। उद्धव ठाकरे, बाल ठाकरेका छोरा र पार्टी नेता हुन् भने उनले सन् २०१९ देखि २९ जुन २०२२ सम्म महाराष्ट्रको मुख्यमन्त्रीको रूपमा सेवा गरेका थिए।
हालसम्म पनि पार्टीको प्राथमिक आधार अझै पनि महाराष्ट्रमा रहेको छ भने यसले अखिल भारतीय आधारमा विस्तार गर्ने प्रयास गरेको छ। सन् १९७० को दशकमा यसले बिस्तारै एक व्यापक हिन्दू राष्ट्रवादी एजेन्डालाई समर्थन गर्ने एक मराठी विचारधाराको वकालत गर्न सुरु गर्दै यसले भारतीय जनता पार्टीसँग गठबन्धन गरेको थियो। पार्टीले स्थापनाकालदेखि नै मुम्बई नगरपालिकाको चुनावमा भाग लिन थालेको थियो। सन् १९८९ मा यसले लोकसभा र महाराष्ट्र विधानसभा चुनावको लागि भाजपासँग गठबन्धनमा प्रवेश गरेको थियो यद्यपि सन् २०१४ अक्टोबरको विधानसभा चुनावमा अस्थायी रूपमा तोडिएको थियो। यो दल राष्ट्रिय प्रजातान्त्रिक गठबन्धनमा सन् १९९८-२०१९ मा एक गठबन्धन साझेदार, सन् १९९८-२००४ मा वाजपेयी सरकार र सन् २०१४-२०१९ मा नरेन्द्र मोदी सरकारको साथमा गठबन्धनलाई सुधार गरि सन् २०१४ डिसेम्बरमा महाराष्ट्रमा भाजपा सरकारको हिस्सा बनेको थियो।
अक्टोबर २९ मा महाराष्ट्र चुनाव पछि शिवसेनाले आफ्नो गठबन्धन साझेदार भाजपाद्वारा वाचा पूरा नगरेको दाबी गर्दै गठबन्धनलाई अन्त्य गरेको थियो। पार्टीले पछि महाराष्ट्रमा सरकार बनाउनको लागि भारतीय राष्ट्रिय काङ्ग्रेस र राष्ट्रवादी काङ्ग्रेस पार्टीसँग सहकार्य गरेको थियो। पछि यो गठबन्धनले सत्ता गुमाउँदा एक विद्रोही शिवसेना नेता सिन्देले भाजपाको साथमा शिवसेनाका २/३ विधायकहरूको समर्थन जुटाएर सन् २०२२ जुन ३० का दिन मुख्यमन्त्री बनेका थिए।
पार्टीले आफ्नो शक्ति महाराष्ट्रको मराठा र कुणबी समुदायको समर्थनबाट निकालेको छ।
उत्पत्ति
१९४७ मा भारतको स्वतन्त्रता पछि, औपनिवेशिक युगबाट क्षेत्रीय प्रशासनिक विभाजनहरु क्रमशः परिवर्तन गरियो र भाषिक सीमाहरु पालना गर्ने राज्यहरु सिर्जना गरियो। बम्बे प्रेसिडेन्सी भित्र, मराठी भाषी जनताका लागि राज्य निर्माणको लागि व्यापक जनसंघर्ष सुरु भएको थियो। १९६० मा, राष्ट्रपति पदलाई दुई भाषिक राज्यहरुमा विभाजन गरिएको थियो - गुजरात र महाराष्ट्र । यसबाहेक, पहिलेको हैदराबाद राज्यको मराठी-भाषी क्षेत्रहरु महाराष्ट्रसँग जोडिए। बम्बई, धेरै तरिकामा भारतको आर्थिक राजधानी, महाराष्ट्र राज्यको राजधानी भयो। एकातिर, गुजराती समुदायका मानिसहरुले सहरका अधिकांश उद्योग र व्यापारिक उद्यमहरुको स्वामित्व पाएका थिए। अर्कोतर्फ, सहरमा दक्षिण भारतीय आप्रवासीहरुको निरन्तर प्रवाह थियो जो धेरै सेतो-कलर कामहरुलिन आएका थिए।
सन् १९६० मा बम्बईका कार्टुनिस्ट बाल ठाकरेले व्यंग्यात्मक कार्टुन साप्ताहिक मार्मिक प्रकाशित गर्न थाले। यो प्रकाशन मार्फत उनले आप्रवासी विरोधी भावना फैलाउन थाले। १९ जुन  १९६६  मा, ठाकरेले एक राजनीतिक संगठनको रुपमा शिवसेना स्थापना गरे।
शिव सेनाले धेरै बेरोजगार मराठी युवाहरुलाई आकर्षित गर्‍यो, जो ठाकरेको आरोपित आप्रवासी विरोधी वक्तृत्वबाट आकर्षित भएका थिए। शिवसेना कार्यकर्ताहरु दक्षिण भारतीय समुदायहरु विरुद्ध विभिन्न आक्रमणहरुमा संलग्न भए, दक्षिण भारतीय रेस्टुरेन्टहरु तोडफोड गरे र रोजगारदाताहरुलाई मराठीहरुलाई काममा राख्न दबाब दिए।
भारतीय जनता पार्टीसँग गठबन्धन
सेनाले १९७० को दशकमा हिन्दुत्व विचारधारालाई थप वजन दिन थाल्यो किनकि 'माटोका छोराहरु' कारण कमजोर हुँदै गयो।
पार्टीले सन् १९८९ देखि लोकसभा र महाराष्ट्र विधानसभाका लागि भारतीय जनता पार्टी (बीजेपी) सँग गठबन्धन सुरु गरेको थियो। दुवैले सन् १९९५ र ९९९ को बीचमा महाराष्ट्रमा सरकार बनाएका थिए। सेना सन् १९९९ देखि २०१४ सम्म भाजपासँगै राज्यमा विपक्षी दल थियो। यद्यपि, भाजपासँगको २५ वर्षको गठबन्धन २०१४ महाराष्ट्र विधानसभा चुनावमा सीट बाँडफाँडलाई लिएर खतरामा परेको थियो र दुवैले स्वतन्त्र रुपमा चुनाव लडे। २०१४ को चुनावपछि भाजपा सबैभन्दा ठूलो पार्टी बनेपछि सेनाले विरोध घोषणा गर्‍यो। तर, वार्तापछि सेना महाराष्ट्रमा सरकारमा सामेल हुन राजी भयो। बृहन्मुम्बई नगर निगममा शिवसेना-भाजपा गठबन्धनले शासन गर्छ। परम्परागत रुपमा शिवसेनाको मुख्य गढहरु मुम्बई र कोंकण तटीय क्षेत्रहरु हुन्। तर, 2004 को लोकसभा चुनावमा परिणाम उल्टो भयो। शिव सेनाले राज्यको भित्री भागहरुमा प्रवेश गर्यो, जबकि मुम्बईमा घाटा बेहोरेको थियो।
जनवरी २०१८ मा, शिवसेनाले २०१९ भारतीय आमचुनाव अघि भाजपा र उनीहरुको एनडीए गठबन्धनसँग आधिकारिक रुपमा सम्बन्ध तोड्यो लगभग ३० वर्षको भाजपासँगै प्रचार गरेपछि। तर फेब्रुअरी २०१९ मा, बीजेपी र शिवसेनाले फेरि आम चुनाव र २०१९ महाराष्ट्र विधान सभा चुनावको लागि गठबन्धनको घोषणा गरे। चुनावले शिवसेनाले मत गुमाएको देख्यो र पछि भाजपाले सत्ता साझेदारीमा संलग्न हुन अस्वीकार गरेकोमा भाजपालाई सरकार बनाउन समर्थन गर्न अस्वीकार गर्यो। शिवसेना राष्ट्रिय प्रजातान्त्रिक गठबन्धनबाट पछि हट्यो, अक्टोबरको अन्त्यमा - नोभेम्बर २०१९ को शुरुमा राजनीतिक संकटको सामना गर्दै, जसले अन्ततः पार्टी नेता उद्धव ठाकरेलाई भारतीय राष्ट्रिय कांग्रेस र राष्ट्रवादी कांग्रेस पार्टीको समर्थनमा मुख्यमन्त्री बनायो।
२०१९ मा शिवसेना एनडीएसँग अलग भयो र यूपीएमा सामेल भयो। यसले महाविकास अघाडी नामक उप-गठबन्धन बनाएर महाराष्ट्रमा सरकार गठनको लागि शिवसेनाका उद्धव ठाकरेले मन्त्रालयको नेतृत्व गरेका थिए।
२०२२ मा, पार्टीको बैठकमा, उद्धव ठाकरेले यूपीएमा सामेल हुन एनडीएबाट बाहिरिने आफ्नो कदमको व्याख्या गरे। "हामीले बीजेपीलाई उनीहरुको राष्ट्रिय महत्वाकांक्षाहरु पूरा गर्न सक्षम बनाउन पूर्ण हृदयले समर्थन गर्यौं। उनीहरु राष्ट्रिय जानेछन् भने हामी महाराष्ट्रमा नेतृत्व गर्नेछौँ भन्ने बुझाइ थियो । तर हामीलाई धोका दिइयो र हाम्रो घरमा भत्काउने प्रयास गरियो। त्यसैले हामीले जवाफ फर्काउनु पर्यो।" ठाकरेले भाजपाले आफ्नो राजनीतिक सुविधा अनुसार आफ्ना सहयोगीहरुलाई डम्प गरेको आरोप लगाए। उनले भने, ‘भाजपाको मतलब हिन्दुत्व होइन । म मेरो टिप्पणीमा छु कि शिवसेनाले भाजपासँगको गठबन्धनमा २५ वर्ष खेर गयो"
यद्यपि, शिवसेनाका वरिष्ठ नेता एकनाथ शिन्देले अघिल्लो भाजपा-शिवसेना गठबन्धनलाई पुनर्स्थापित गर्न चाहन्थे र सेनाका विधायकहरुको बहुमत प्राप्त गर्दै पछि विद्रोह गरे।
२९ जुन २०२२ मा, सर्वोच्च अदालतले आफ्नो बहुमत प्रमाणित गर्नु पर्ने फैसला गरेपछि उद्धव ठाकरेले मुख्यमन्त्रीको पद र एमएलसी सदस्यबाट राजीनामा दिए। एकनाथ शिन्देले ३० जुनमा देवेन्द्र फडणवीसलाई उपमुख्यमन्त्री बनाएर मुख्यमन्त्रीको सपथ लिएका थिए।